І вось пасведчанне аб заканчэнні сямі класаў. Дзяўчына едзе ў Брэст і паступае ў педагагічнае вучылішча. Вынікам яе ўседлівасці быў дыплом педагога пачатковых класаў. Першая прыступка ў ажыццяўленні мары ўзятая. Атрымала накіраванне на працу ў Жабінкаўскі раён. Загадчык раённага аддзела народнай адукацыі Аляксандр Ігнацьевіч Іпатаў прапанаваў работу ў сямігодцы ў Старым Сяле. Так Надзея Яўгенаўна аказалася ў маладым калектыве, дзе і сустрэла свой лёс – маладога прыгожага чалавека ў цяльняшцы Аляксея Пятровіча Небелюка (служыў у марфлоце).